যোগীন্দ্রনাথ সরকার
যোগীন্দ্রনাথ সরকার (২৮ অক্টোবর, ১৮৬৬ - ২৬ জুন, ১৯৩৭ খ্রিষ্টাব্দ) বা (১২ কার্তিক, ১২৭৩ - ১২ আষাঢ়, ১৩৪৪ বঙ্গাব্দ) ছিলেন একজন খ্যাতনামা ভারতীয় বাঙালি শিশুসাহিত্যিক। ছোটোদের অক্ষর পরিচয় থেকে সাহিত্যরস পরিবেশনের এক আকর্ষণীয় ও অভিনব কৌশল অবলম্বন করে তিনি বাংলা শিশুসাহিত্যে পথিকৃতের সম্মান লাভ করেন। তিনি ছিলেন রবীন্দ্রনাথ ঠাকুরের একজন কট্টর সমালোচক। বাংলা শিশুসাহিত‍্যের অন‍্যতম শ্রেষ্ঠ ছড়াকার বলে সম্মানিত হন।